Lab (elv)

Lab (serbisk: Лаб; albansk: Lumi i Llapit), eller Llap, er en 72 kilometer lang høyre sideelv til Sitnica i det nordøstlige Kosovo. Lab er den største elva på Labsko polje (Labsletten).

Lab har sitt utspring i Kopaonik-fjellene i det nordlige Kosovo nær grensen til Serbia. I begynnelsen flyter den gjennom et dalstrøk, og er der kjent som elva Murgulla. Ved landsbyen Pollatë/Palatna møter den elva Slatina, og kalles etter samløpet med denne for Lab. Derfra flyter den i sørlig retning, strømmer gjennom kommunen og byen Podujevo og renner ut i Sitnica litt nordvest for Priština nær landsbyen Stanoci i Epërm. 

Regionen nord for Priština, Lab, er oppkalt etter elva.

Referanser

Eksterne lenker 
 

Elver i Kosovo
Velika Moravas vassdragsområde